Grace Bullen

Grace Jacob Bullen (født 1997) er en norsk olympisk bryter som representerer Fredrikstad Bryteklubb Atlas. Siden 1. februar 2022 har hun trent og bodd i Georgia.

Hun har to EM-titler som senior og er nordisk mester tre ganger, og hun har vunnet kongepokalen seks ganger, i 2017, 2019, 2020, 2023, 2024 og 2025.

 Bakgrunn 
Bullens foreldre er fra Sudan, men flyktet til Eritrea med sine to eldste døtre, hvorpå Grace ble født. Igjen måtte familien flykte videre, på grunn av uroligheter. De endte først i en FN-leir, og deretter i Norge i 2001. Hun var da fire år gammel.Store Norske Leksikon - Grace Bullen, besøkt 27. oktober 2020.

Foreldrene ble kjent med Gheorghe Costin gjennom språkkurs i Norge, han var og er brytetrener i Fredrikstad Bryteklubb Atlas, og etter hvert begynte alle de fire søstrene med bryting.

 Idrettskarriere 
 2012 
Bullen vant 60-kilosklassen i ungdomsklassen under Junior-NM i bryting 2012.Molde Atletklubb - Her er de nye ungdomsmesterne , besøkt 27. oktober 2020. Hun vant også NM i strandbryting 2012, i denne vektklassen.Norges bryteforbund - NM Sandbryting Fredrikstad, 16.06.2012 - UK19 - 60 kg, besøkt 27. oktober 2020. Hun ble tatt ut til å delta i Ungdoms-EM i bryting 2012 i Polen, og fikk der bronse i 56-kilosklassen.UWW-Europe - Cadet European Wrestling Championship - Katowice (POL) 2012-07-17 - 2012-07-22 , besøkt 27. oktober 2020. Hun vant også 56-kilosklassen i ungdomsklassen (cadet) under Nordisk mesterskap i bryting 2012 i Aarhus.Liga-Datenbank - Nordic Wrestling Championship 2012 Aarhus, 12.-13-05-2012 - 56 kg Cadet Women, besøkt 27. oktober 2020.

 2013 
I mars vant hun 59-kilosklassen under NM i bryting 2013, med fire seire på fire kamper.Norges bryteforbund - NM for Senior 2013 - Grace Jacob Bullen, besøkt 27. oktober 2020. Hun vant på nytt ungdomsklassen (60 kg) under Junior-NM i bryting 2013.Norges bryteforbund - NM ungdom 2013 Kristiansund, 16.03.2013, besøkt 27. oktober 2020.

Under Nordisk mesterskap i bryting 2013 i Eslöv vant hun 60-kilosklassen i ungdomsklassen.Liga-database - Nordic Championship 2013 Eslöv, 11.-2013-05-12 - 60 kg	KvU, besøkt 27. oktober 2020. Hun deltok også i Ungdoms-EM i bryting 2013, der hun vant 56-kilosklassen etter å ha slått Aleksandra Wolczynska i finalen.UWW - European Championship - Cadet - Bar (MNE) , besøkt 27. oktober 2020. Hun kom på femteplass under Ungdoms-VM i bryting 2013, der hun brøt i 65-kilosklassen.NRK.no - Tok VM-bronse i bryting, besøkt 27. oktober 2020.

 2014 
Hun vant 60-kilosklassen under Ungdoms-NM i bryting 2014.Liga-database - NM 2014 Ungdom Oppegård, 29.03.2014 - 60 kg Ungdom kvinner, besøkt 27. oktober 2020. Hun vant alle sine kamper under Ungdoms-EM i bryting 2014, og vant 60-kilosklassen etter at hun slo franske Koumba Larroque i finalen.Dagsavisen.no - Grace - byen nye europamester i bryting, besøkt 27. oktober 2020. I juli deltok hun i kadettklassen under Junior-VM i bryting 2014, og vant der 60-kilosklassen.IAT - World Championship Female wrestling Cadets 2014-07-15 Snina (SVK) 60.0 kg, besøkt 27. oktober 2020.

I Sommer-OL for ungdom 2014 i Nanjing tok Bullen Norges eneste gullmedalje i klassen fristil 60 kg, etter å ha beseiret hjemmehåpet Xingru Pei på teknisk overlegenhet etter 71 sekunder.

 2015 
Året etter vant hun 63-kilosklassen under Junior-NM i bryting 2015.Liga-database - NM 2015 Junior Torp, 22.03.2015 - 63 kg Junior kvinner, besøkt 27. oktober 2020. Hun kom på tredjeplass i seniorklassen under Klippan Lady Open, og vant seniorklassen under Nordisk mesterskap i bryting 2015.IAT - Bullen, Grace Jacob (NOR), besøkt 27. oktober 2020. Under Europalekene 2015 i Baku tok Bullen Norges første medalje i klassen fristil 58 kg. Etter først å ha blitt slått ut på fall i åttendedelsfinalen, fikk hun en ny sjanse i repechage hvor Bullen tok seg til bronsefinalen og beseiret hjemmehåpet Irina Netreba på fall kun 54 sekunder ut i kampen.

Hun vant 59-kilosklassen under Junior-EM i bryting 2015, og kom på tredjeplass i Poland Open (senior). I september deltok hun i VM i bryting 2015, og kom der på 13.-plass i 58-kilosklassen.

 2016 
Under Junior-NM i bryting 2016 vant hun 67-kilosklassen.Liga-database - NM Junior 2016 Kirkenes, 20.03.2016 - 67 kg Junior kvinner, besøkt 27. oktober 2020. Hun vant 69-kilosklassen under NM i bryting 2016.Liga-database - NM Senior 2016 Kristiansund, 21.05.2016 - 69 kg Senior Kvinner, besøkt 27. oktober 2020.

I juni tok hun sølv i EM i bryting 2016, etter finaletap mot Natalya Sinishin.UWW - European Championships - Riga, LV Mar 2016 , besøkt 27. oktober 2020. Hun vant 59-kilosklassen under Junior-EM i bryting 2016. Hun vant 58-kilosklassen i Golden Grand Prix i Aserbajdsjan i november.

 2017 
I februar vant hun 63-kilosklassen under NM i bryting 2017.Liga-database - NM Senior 2017 Fredrikstad, 04.02.2017 - 63 kg Senior Kvinner, besøkt 28. oktober 2020. Hun deltok i 63-kilosklassen under Junior-NM i bryting 2017, og vant denne foran Aniat Lachinova og Gunn Rita Boine.Liga-database - NM 2017 Junior Tønsberg, 19.03.2017 - 63 kg Junior kvinner, besøkt 28. oktober 2020.

I mai vant hun 58-kilosklassen under EM i bryting, og vant med det sitt første EM-gull som senior. Hun slo der Mariana Cherdivara Esanu fra Makedonia i finalen.UWW - Senior European Championships - Novi Sad, RS May 2017 , besøkt 28. oktober 2020. Hun vant 63-kilosklassen under Nordisk mesterskap i bryting 2017, og hun vant også 59-kilosklassen under Junior-EM i bryting 2017 i Dortmund. Etter dette var hun rangert som nummer 4 i verden i sin vektklasse, 58 kg, bak Kaori Icho, Marwa Amri og Aisuluu Tynybekova.Aftenposten.no - Norsk bryter klatrer på liste – er rangert som nummer fire i verden, besøkt 28. oktober 2020.

I august deltok hun både i junior-VM og VM i bryting. Junior-VM i bryting 2017 ble arrangert i Tammerfors, og Bullen tapte der semifinalen mot Anastasia Nitsjita, men slo Jing Jiang 9-3 i bronsefinalen, og vant med det bronse i dette mesterskapet.Fredrikstad Blad - VM-bronse til Grace Bullen, besøkt 28. oktober 2020. Under VM i bryting 2017 tapte hun åpningskampen mot Aminat Oluwafunmilayo Adenyiyi, og endte med det på 16.-plass.Aftenposten.no - Norges beste vurderer å flytte til USA: - Tror de beste mulighetene er der, besøkt 28. oktober 2020.

 2018 
Bullen vant Klippan Lady Open i Sverige i februar, men deltok ikke i NM dette året. Hun deltok i EM i bryting 2018 i mai, og kom der på sjuendeplass. Hun deltok også i VM i bryting 2018 i Budapest, og kom der på femteplass i 57-kilosklassen. I november 2018 vant hun U23-VM i Romania da hun slo kineseren Rong Ningning i finalen.

 2019 
Hun vant 62-kilosklassen under NM i bryting 2019.Liga-database - NM Senior 2019 Oslo, 02.02.2019 - 62 kg Senior Kvinner, besøkt 28. oktober 2020. Hun kom på tredjeplass i Ivan Yarygin Grand Prix og andreplass i Dan Kolov - Nikola Petrov Tournament, og hun kom på sjuendeplass under EM i bryting 2019, der hun deltok i 57-kilosklassen. Hun vant Nordisk mesterskap i bryting 2019, som ble arrangert i Braatthallen i Kristiansund. I juni deltok hun i Europalekene 2019, og kom der på femteplass.
 2020 
I januar vant hun Klippan Lady Open i Sverige, og under NM i bryting 2020 i februar vant hun 62-kilosklassen, og fikk sin tredje Kongepokal.Dagsavisen.no - Grace Bullen tok sin tredje kongepokal, besøkt 28. oktober 2020. Hun vant EM i bryting 2020, der hun deltok i 57-kilosklassen.

 2023 
Hun vant sølv under EM i april i Zagreb, der hun deltok i 62-kilosklassen og tapte finalen mot Iryna Koljadenko.https://uww.org/event/european-championships-35/results Under VM i Beograd i september fikk hun bronsemedalje, igjen i 62-kilosklassen. Resultatet kvalifiserte Bullen til Sommer-OL 2024 i Paris.https://www.vg.no/sport/kampsport/i/P4GzkJ/bullen-ol-klar-etter-vm-bronse

 2024 
Under Sommer-OL 2024 i Paris vant hun bronsemedalje i 62-kilosklassen, etter å ha først tapt for Sakura Motoki på fallseier i sluttsekundene i semifinalen, og så slått canadiske Ana Godinez på bare 57 sekunder i bronsefinalen.https://www.vg.no/sport/i/rPMEMe/grace-bullen-jubel-for-ol-bronse

 Medaljer i norske mesterskap 
Plassering Vektklasse ÅrGull  59 kg  2013Gull  60 kg  2015Gull  62 kg  2019, 2020, 2022, 2023Gull  63 kg  2017Gull  68 kg  2024, 2025, 2026Gull  69 kg  2016

 Annet 
i 2017 ble hun nummer tre i 71° nord – Norges tøffeste kjendis, bak Thea Næss og Ole Martin Årst.

I 2021 var Bullen deltager i en ny sesong av gameshowet Fangene på fortet.

 Referanser 

 Eksterne lenker 





Kategori:Norske brytere
Kategori:Olympiske bronsemedaljevinnere for Norge
Kategori:Europamestere i bryting
Kategori:Norgesmestere i bryting
Kategori:Kongepokalvinnere i bryting
Kategori:Vinnere av Karolineprisen
Kategori:Nordmenn av sudansk opphav
Kategori:Personer etter føde- eller oppvekststed i Eritrea
Kategori:Nordmenn født i Eritrea
Kategori:Deltakere under Sommer-OL for ungdom 2014
Kategori:Deltakere for Norge under Europalekene 2015
Kategori:Brytere under Europalekene 2015
Kategori:Deltakere for Norge under Europalekene 2019
Kategori:Brytere under Europalekene 2019
Kategori:Deltakere for Norge under Sommer-OL 2024
Kategori:Brytere under Sommer-OL 2024
Kategori:Medaljevinnere under Sommer-OL 2024